nahid-hub/BLUGE-bengali-wikipedia-section-title-prediction huggingface dataset:
প্রাচীন গ্রিস পাশ্চাত্য সভ্যতার প্রতিষ্ঠাতা সংস্কৃতি ছিল। পশ্চিমা গণতান্ত্রিক ও ব্যক্তিত্ববাদী সংস্কৃতির জন্য প্রায়ই প্রাচীন গ্রিসকে দায়ী করা হয়। গ্রিসরা পোলিস, বা শহর-রাজ্য উদ্ভাবন করে, যা তাদের পরিচয়ের ধারণায় একটি মৌলিক ভূমিকা পালন করে। এই গ্রিক রাজনৈতিক আদর্শ ১৮ শতাব্দীর শেষভাগে ইউরোপীয় দার্শনিক এবং আদর্শবাদী দ্বারা পুনরাবিষ্কৃত হয়। গ্রিসের অনেক সাংস্কৃতিক অবদান ছিলো: এরিস্টটল, সক্রেটিস এবং প্লেটোর অধীনে দর্শন, মানবতাবাদ এবং যুক্তিবাদে; হিরোডোটাস এবং থুসিডাইডিসের সাথে ইতিহাসে; নাটকীয় এবং আখ্যান আয়াতে, হোমারের মহাকাব্য কবিতা দিয়ে শুরু করে; সফোক্লিস এবং ইউরিপিডিসের সাথে নাটক, চিকিৎসায় হিপোক্রেটিস এবং গ্যালেন; এবং বিজ্ঞানে পিথাগোরাস, আর্কিমিডিস এবং ইউক্লিড।

আরেকটি প্রধান প্রভাব রোমান সাম্রাজ্য থেকে ইউরোপে এসে পাশ্চাত্য সভ্যতাকে প্রভাবিত করে, যা পাশ্চাত্য সভ্যতায় তার চিহ্ন রেখে যায় আইন, রাজনীতি, ভাষা, প্রকৌশল, স্থাপত্য, সরকার এবং আরো অনেক দিকে। "প্যাক্স রোমানার" সময়, রোমান সাম্রাজ্যের সম্পূর্ণ ভূমধ্যসাগরীয় অববাহিকা এবং ইউরোপের অনেক অংশ পরিবেষ্টন করে।

রোমান সম্রাটদের বৈরাগ্য পেত যেমন হাদ্রিয়ান, এন্তোনিনুস পিউস, ও মার্কাস উরেলাস, যারা জার্মানিক, পিক্তিস ও স্কটিশ গোষ্ঠীর যুদ্ধে সাম্রাজ্যের উত্তর সীমান্তে সব সময় অতিবাহিত করত। খ্রিষ্ট ধর্মকে প্রথম কনস্টান্টটাইন বৈধতা দেন তিন শতাব্দীর নির্যাতনের পরে।

সঠিক অনুচ্ছেদ শিরোনাম কোনটি?
titleA. ২০০৮–২০১০: অর্থনৈতিক মন্দা
titleB. ধ্রুপদি সভ্যতা
titleC. সংজ্ঞা
titleD. ভূগোল
উত্তর: titleB
২১ বছর ধরে তিনি ইংল্যান্ড, স্কটল্যান্ড, আয়ারল্যান্ড, আরাগন, ক্যাস্টিল, ফ্রান্স, সুইজারল্যান্ড ও ইতালি ভ্রমণ করেন শুধুমাত্র গোসপেল প্রচারের উদ্দেশ্যে এবং অনেককে দীক্ষিত করার জন্য। বহু আত্মজীবনীকারেরা বিশ্বাস করেন যে তিনি শুধু ভ্যালেন্সীয়েই কথা বলতে পারতেন, কিন্তু তার জিহবার উপহার নামক ক্ষমতা ছিল।

তিনি সেন্ট করবির কোলেট এবং তার সন্ন্যাসীদের কাছেও প্রচার করেন। এখানেই তাকে বলা হয় যে তিনি ফ্রান্সে মারা যেতে পারেন। স্পেন থেকে অসুস্থ হয়ে ফিরে আসবার পথে তিনি ব্রিটানিতে ১৪১৯ সালে মারা যান। ব্রেটনের জেলেরা এখনও ঝড়ের সময় তাকে ডাকে এবং স্পেনে তিনি অনাথদের রক্ষাকর্তা।

সঠিক অনুচ্ছেদ শিরোনাম কোনটি?
titleA. পাশ্চাত্য বিভেদ
titleB. বাগ্মিতা এবং খ্রিস্টধর্ম প্রচারে অবদান
titleC. মৃত্যু ও সম্মান
titleD. ইহুদিদের ধর্মান্তর এবং সমালোচনা
উত্তর: titleB
বেণী মাধব দাসের পরিবার রাজনৈতিক পরিবার। অসহযোগ ও জাতীয় আন্দোলনের যোগ দেওয়ার কারণে তার মেজছেলে কারাবরণ করেন। পত্নী সারদা দেবী ছিলেন মধূসূদন সেনের কন্যা। মধুসূদন সেন কলকাতার সাধারণ ব্রাহ্ম সমাজের সম্পাদক হিসাবে কাজ করার পর অবসর নিয়ে ঢাকায় চলে এসেছিলেন। সারদা দেবী সমাজ সেবায় সক্রিয় ছিলেন। তাদের দুই কন্যার নাম কল্যাণী দাস (ভট্টাচার্য) এবং বীণা দাস (ভৌমিক)। কল্যাণী দাস সমাজ সেবা ও বিপ্লবী কর্মকান্ডে জড়িত ছিলেন। তিনি ছাত্রী সংঘের উদ্যোক্তা ছিলেন এবং ব্রিটিশ বিরোধী রাজনীতির জন্য কারাবরণ করেন। বীণা দাস ব্রিটিশ বিরোধী সশস্ত্র বিপ্লবে সক্রিয় ছিলেন এবং ১৯৩২ সালের ৬ ফেব্রুয়ারি কলকাতা বিশ্ববিদ্যালয় এর সমাবর্তনে বাংলার ব্রিটিশ গভর্নর স্ট্যানলি জ্যাকসনকে পিস্তল দিয়ে গুলি করে হত্যা প্রচেষ্টার জন্য ৯ বছর কারা বরণ করেন। মেয়ের বিপ্লবী কার্যকলাপে বাধাদান তো দূরস্থান, দেশপ্রেমিক বেনীমাধব রীতিমতো উৎসাহ প্রদান করেছিলেন।

সঠিক অনুচ্ছেদ শিরোনাম কোনটি?
titleA. পারিবারিক জীবন
titleB. মৃত্যু
titleC. আদর্শ শিক্ষক
titleD. প্রাথমিক জীবন
উত্তর: titleA
২০০২-০৩ মৌসুম থেকে ২০১১ সাল পর্যন্ত বো ক্যাসনের প্রথম-শ্রেণীর খেলোয়াড়ী জীবন চলমান ছিল। ২০০৭-০৮ মৌসুমে স্টুয়ার্ট ম্যাকগিল অস্ট্রেলিয়া দলের সাথে আন্তর্জাতিক খেলায় ব্যস্ত থাকলে অস্ত্রোপচার থেকে মুক্তি পেয়ে তিনি নিউ সাউথ ওয়েলসের প্রধান স্পিনার হিসেবে স্বীকৃত ছিলেন। বামহাতি রিস্ট-স্পিনার বো ক্যাসন বলকে বড় ধরনের বাঁক খাওয়াতে পারতেন।

পুরা কাপের আটটি খেলায় ৯১.০০ গড়ে সাতটি উইকেট পান। গাব্বায় তিনি নিয়ন্ত্রণহীন অবস্থায় বোলিং করেন। ঐ মাঠে বেশ উঁচু করে ফুল টস বোলিং করে যাচ্ছিলেন। কিছুটা আত্মবিশ্বাস ফেরাতে শীতকালে আর ডারউইন গ্রেড ক্রিকেটে অংশ নেননি।

সঠিক অনুচ্ছেদ শিরোনাম কোনটি?
titleA. অবসর
titleB. প্রথম-শ্রেণীর ক্রিকেট
titleC. আন্তর্জাতিক ক্রিকেট
titleD. দল পরিবর্তন
উত্তর: titleB
ড্রামের সাহায্যে উদ্দেশ্যমুলকভাবে বিনোদন, আত্মিক বিকাশ ও যোগাযোগ সম্পন্ন হয়। বিভিন্ন সমাজে ড্রামের আত্মিক বা ধর্মীয় ব্যবহার আছে, এবং ড্রামের তালকে অনেক সময় কোনপ্রকার ভাষা বা প্রার্থনার সাথে তুলনা করা হয়। হাজার হাজার বছর ধরে ড্রামের বাজনা শিল্পের পর্যায়ে উন্নিত হয়েছে। সাধারনভাবে ধারনা করা হয় যে ড্রাম বাজনা হতেই অন্যসকল সংগীতের উৎপত্তি। সংগীতের ভাবধারাকে এটি বৃহৎ গোষ্ঠির কাছে পৌছে দেয়। 
সঠিক অনুচ্ছেদ শিরোনাম কোনটি?
titleA. নির্মাণ
titleB. বিভিন্ন শিল্পে ড্রামের ব্যবহার
titleC. ইতিহাস
titleD. প্রানীদের ড্রাম ব্যবহার
উত্তর: titleB
১৯৩২ সনের ২০ ফেব্রুয়ারি মাসে নগাও শহরে ভবেন্দ্রনাথ শইকীয়ার জন্ম হয়েছিল। ১৯৪৮ সনে তিনি ষ্টার মার্ক্স সহ প্রবেশিকা পরীক্ষায় পাশ হয়ে গুয়াহাটির কটন মহাবিদ্যালয়ে নামভর্ত্তি করেন ও ১৯৫২ সনে তিনি পদার্থ বিজ্ঞানে বি.এস.সি পাশ করেন। ১৯৫৫-১৯৫৬ সনে তিনি কলকাতার প্রেসিডেন্সি কলেজ থেকে পদার্থ বিজ্ঞানে এম.এস.সি ডিগ্রী লাভ করেন ও উচ্চ শিক্ষার জন্য বিদেশে যাত্রা করেন। ১৯৬১ সনে তিনি লন্ডন কলেজ থেকে ডক্টরেট ডিগ্রী লাভ করেন ও লন্ডনের কলেজ ইম্পেরিয়াল অফ সাইন্স ও টেকনোলজী থেকে ডিপ্লোমা লাভ করেছিলেন।

সঠিক অনুচ্ছেদ শিরোনাম কোনটি?
titleA. চিন্তামূলক গ্রন্থ
titleB. কর্মজীবন
titleC. প্রাথমিক জীবন ও শিক্ষা
titleD. ব্যক্তিগত জীবন
উত্তর: titleC
এই মৌসুমে দি মারিয়া প্রথম গোল করেন ক্যাম্প ন্যুতে বার্সেলোনার বিপক্ষে ২০১২ স্পেনীয় সুপার কাপের প্রথম লেগের খেলায়। ভিক্টর ভ্যালদেসের ভুলের সুযোগ নিয়ে খেলার ৮৫তম মিনিটে তিনি এই গোল করেন, যদিও খেলায় রিয়াল মাদ্রিদ ৩–২ ব্যবধানে পরাজিত হয়।

যদিও এই মৌসুম তার সেরা সময় ছিলনা, তবুও তিনি কিছু গুরুত্বপূর্ণ মুহূর্তে জলে উঠেছিলেন। বিশেষ করে ম্যানচেস্টার ইউনাইটেডের বিপক্ষে ক্রিস্তিয়ানো রোনালদোর গোলে সহায়তা করেন। লীগে তিনি বেশ কিছু গোলে সহায়তা করেন। তিনি মোট ৪৬টি খেলায় মাঠে নামেন এবং ৮টি গোল করেন, যার মধ্যে ছিল আতলেতিকো মাদ্রিদ এবং মালাগার বিপক্ষে গোল।

সঠিক অনুচ্ছেদ শিরোনাম কোনটি?
titleA. আন্তর্জাতিক ক্যারিয়ার
titleB. রোজারিও সেন্ট্রাল
titleC. ক্যারিয়ার পরিসংখ্যান
titleD. ২০১২–১৩ মৌসুম
উত্তর: titleD
সোনাইছড়ি ইউনিয়নের নামকরণ করা হয়েছিল সোনাইছড়ি খালের নামের উপর ভিত্তি করে। পাহাড়ের উপকূল থেকে বয়ে আসা অবিরাম পানির স্রোতের কারণে তৈরি হয়েছিল সোনাইছড়ি খাল আর এর নামানুসারেই এই ইউনিয়নের নাম রাখা হয় "সোনাইছড়ি" ইউনিয়ন। অন্য মতে লোকমুখে কথিত আছে যে, সোনাইছড়ি ইউনিয়নের নামকরণ করা হয়েছিল সোনাইছড়ি খালের উপর দিয়ে স্বর্ণের তৈরি নৌকা চলতে দেখা গিয়েছিল। এই কারণে এর নামকরণ করা হয়েছিল "সোনাইছড়ি"।

সঠিক অনুচ্ছেদ শিরোনাম কোনটি?
titleA. প্রশাসনিক কাঠামো
titleB. নামকরণ
titleC. যোগাযোগ ব্যবস্থা
titleD. আয়তন
উত্তর: titleB
পাল সাম্রাজ্যের পতনের পর উত্থান ঘটে সেন বংশের৷ সেনরাজারা আবার হিন্দু ধর্মের পৃৃষ্ঠপোষক ছিলেন৷ তাদের সাম্রাজ্য বৃৃদ্ধির ও শাসনের পদ্ধতি ছিলো কিছুটা যাযাবর প্রকৃতির ফলে বৌদ্ধ ধর্মের প্রসার কিছু ক্ষেত্রে হলেও হ্রাস পায় এবং একসময় লুপ্তপ্রায় হয়ে যায়৷ সেন বংশের শেষ রাজা লক্ষ্মণ সেনের কালে গৌড়ের নাম হয় লক্ষ্মণাবতী৷ পরে বখ্তিয়ার খিলজির দ্বারা ১২০৪ খ্রীষ্টাব্দে সেন বংশের পতন ঘটে৷

এর পর থেকে মুসলিম শাসকদের দ্বারা গৌড় অঞ্চল চালিত হয়৷ মধ্যযুগ সমকালীন সুলতাানদের মধ্যে ইলিয়াস শাহ , ফারুখ শাহ , সিকন্দর শাহ , অালাউদ্দিন হুসেন শাহ , নাসির উদ্দিন নসরত শাহ ইত্যিদি উল্লেখ্য৷ এরই মাঝে হিন্দু রাজা গণেশের সাম্রাজ্য প্রতিষ্ঠাও উল্লেখযোগ্য৷

আফগান যোদ্ধা শের শাহ সুরি একদা মালদা অঞ্চলে আধিপত্য বিস্তার করলেও তা মোগল সম্রাট হুমায়ূণ দ্বারা পুণঃপ্রতিষ্ঠিত হয়৷ গৌড় অঞ্চলখ্যাত আমের স্বাদে তৃৃপ্ত হয়ে তিনি এ অঞ্চলের নাম দেন জান্নাতাবাদ৷

ফিরোজ শাহ তুঘলক , গিয়াস উদ্দিন সহ বিভিন্ন মোগল সম্রাটদের দ্বারা মালদহ গৌড় বারবার আক্রান্ত হয়৷ মুসলিম শাসনকালের কিছু উল্লেখযোগ্য নিদর্শনগুলির মধ্যে ফিরোজ মিনার, আদিনা মসজিদ, কোতোয়ালী দরজা ইত্যাদি৷ মুঘল শাসনকালে পূর্বাঞ্চলীয় বাংলা-ভুক্তির সদর গঙ্গা প্রবাহের তারতম্য ও অন্যকিছু কারণে গৌড় থেকে ঢাকাতে স্থানান্তরিত করা হয়৷

১৭৫৭ খ্রীষ্টাব্দের পর মুসলিম সাম্রাজ্যের পতন ঘটে ও ব্রিটিশসহ কোচ রাজবংশের প্রভাব বাড়তে থাকে৷

সঠিক অনুচ্ছেদ শিরোনাম কোনটি?
titleA. পর্যটন ও দর্শনীয় স্থান
titleB. ধর্মীয় উৎসব
titleC. পরিবহন ও যোগাযোগ
titleD. গৌড় সমকালীন
উত্তর: titleD
অস্ট্রেলিয়ার চিকিৎসকরা বলেন যে(২০০৪), " খৎনা-অস্ত্রোপচারটির জটিলতা এই জায়গাতেই যে, এটি একদিকে মূত্রাশয়ের সংক্রমণের এবং শিশ্নের ক্যান্সারের ঝুঁকি কমায়, আবার অন্যদিকে এটি একটি শিশুর উপরে এক ধরনের নৃশংসতা। বাবা-মায়েরা শিশুর ভালোর জন্যই খৎনা করে থাকে, কিন্তু শিশুর ভাল তাঁর মানবাধিকার লঙ্ঘন করে করা উচিত নয়। কোন ব্যক্তির মতামত ব্যতীত তাঁর দেহের মূল্যবান কোন অংশকে কেটে ফেলে দেয়া মানবাধিকার লঙ্ঘন।"

সঠিক অনুচ্ছেদ শিরোনাম কোনটি?
titleA. ডেনমার্ক
titleB. স্ক্যান্ডিনেভিয়ার দেশগুলোতে
titleC. অন্যান্য অভিমত
titleD. অস্ট্রেলিয়া
উত্তর: titleD
জার্মানিতে প্রায় সাড়ে সাত কোটি মানুষ জার্মান ভাষায় কথা বলেন। অস্ট্রিয়াতে ৭৫ লক্ষ, সুইজারল্যান্ডে প্রায় ৫০ লক্ষ এবং কাজাকিস্তানে ১০ লক্ষ মানুষের মাতৃভাষা জার্মান। এছাড়া লিশ্‌টেনশ্‌টাইন, লুক্সেমবুর্গ, ইতালি, বেলজিয়াম, ডেনমার্ক, রোমানিয়া, চেক প্রজাতন্ত্র, হাঙ্গেরি, ও রাশিয়া-তেও জার্মান ভাষাভাষীরা বাস করেন। পর্তুগাল, স্পেন, যুক্তরাজ্য, নেদারল্যান্ড্‌স, এবং স্ক্যান্ডিনেভিয়ায় অনেক বিদেশী জামার্ন ভাষাভাষীও (অর্থাৎ মাতৃভাষী নন, কিন্তু স্বচ্ছন্দে জার্মান বলেন) দেখতে পাওয়া যায়।

ইউরোপ ও প্রাক্তন সোভিয়েত ইউনিয়নের বাইরে সবচেয়ে বেশি জামার্ন ভাষাভাষী অঞ্চল হিসেবে মার্কিন যুক্তরাষ্ট্র প্রধান স্থান দখল করেছে; মার্কিন যুক্তরাষ্ট্রের এক-চতুর্থাংশ লোকই জার্মান রক্ত বহন করেন। ব্রাজিল (প্রায় ১৫ লক্ষ) এবং আর্জেন্টিনায় (৪ লক্ষ) ২০০ বছর আগেও জামার্ন ভাষাভাষীর সংখ্যা ছিল অনেক, কিন্তু পরবর্তীতে এই ভাষায় চর্চার গুরুত্ব কমে যাওয়ায় সংখ্যাও অনেক অনেক কমে আসে। কানাডাতেও প্রায় ৫ লক্ষ জার্মান ভাষাভাষী আছেন।

সঠিক অনুচ্ছেদ শিরোনাম কোনটি?
titleA. ইতিহাস
titleB. ধ্বনিতত্ত্ব
titleC. ব্যাকরণ
titleD. বিস্তার
উত্তর: titleD
শঙ্কর এস. এ. চন্দ্রশেখর ও পাভিত্রণ মতন পরিচালকদের কাছে সহকারী পরিচালক রূপে তার কর্মজীবন শুরু করেছিলেন। হিন্দি চলচ্চিত্রে সহকারী পরিচালকরূপে রাজেশ খান্নার প্রযোজনায় ও জয় শিব শঙ্কর-এর পরিচালনায় পরিচালক এস. এ. চন্দ্রশেখরের নিকট তার প্রথম হাতেখড়ি হয়। ১৯৯৩ সালে, তিনি প্রথম "জেন্টেলম্যান" ছবি দিয়ে মূল পরিচালনায় হাত দেন। যেখানে মূল চরিত্রে অভিনয় করেন অর্জুন সারজা, সেসময়ে তামিল চলচ্চিত্রে যেটি ছিল সর্বোচ্চ বাজেটকৃত ছবি। পরে ছবিটি ভালোভাবে সমাদৃত হয় এবং ব্লকবাস্টার ছবি রূপে স্বীকৃতি পায়।

সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. নব্বইয়ের দশক
titleC. কর্মজীবন
titleD. প্রাথমিক জীবন
উত্তর: titleB
গদরে নতুন আন্তর্জাতিক বিমানবন্দর তৈরি করতে চীন পাকিস্তানকে ২৩০ মিলিয়ন ডলার অনুদান দেবে। মোট বেলুচিস্তানের প্রাদেশিক সরকার নতুন ২৩০ মিলিয়ন ডলার গদর আন্তর্জাতিক বিমানবন্দর নির্মাণের জন্য ৪০০০ একর জায়গা নির্ধারণ করেছে, যার নির্মাণের জন্য আনুমানিক ৩০ মাস লাগবে, যে ব্যয়গুলি সম্পূর্ণরূপে চীনা সরকারের অনুদানের দ্বারা অর্থায়িত করা হবে, পাকিস্তান শোধ করতে বাধ্য হবে না।.

গদর শহরটি আরও উন্নত হচ্ছে ৩০০ মেগাওয়াট কয়লা ভিত্তিক বিদ্যুৎ কেন্দ্র, একটি ডেসালিনাইজেশন প্ল্যান্ট এবং একটি নতুন ৩০০ টি বিছানা হাসপাতাল নির্মাণ করে। গদর শহরের জন্য পরিকল্পনাগুলিতে ইস্ট বে এক্সপ্রেসওয়েরও অন্তর্ভুক্ত রয়েছে - এটি ১৯ কিলোমিটার নিয়ন্ত্রিত-অ্যাক্সেস সড়ক যা গদর বন্দরকে মাকরান উপকূলীয় হাইওয়েতে সংযুক্ত করে। এই অতিরিক্ত প্রকল্পগুলির জন্য $৮০০ মিলিয়ন ডলার ব্যয় করা হয়েছে এবং এটি ০% সুদের দ্বারা চীনের এক্সিম ব্যাংককে পাকিস্তানে প্রসারিত করতে সহায়তা করবে

পূর্বোক্ত অবকাঠামোগত কাজগুলি ছাড়াও, পাকিস্তান সরকার সেপ্টেম্বর ২০১৫ সালে গাদ্দারে পাক-চীন কারিগরি ও বৃত্তিমূলক ইনস্টিটিউট নামে একটি প্রশিক্ষণ ইনস্টিটিউট প্রতিষ্ঠা করার কথা ঘোষণা করেছিল, যা গদর বন্দর কর্তৃপক্ষ কর্তৃক ৯৯৩ মিলিয়ন রুপি ব্যয় দ্বারা করা হবে। এটি স্থানীয় বাসিন্দাদের বর্ধিত গদর বন্দরে পরিচালনা ও কাজ করার জন্য প্রয়োজনীয় দক্ষতা প্রদানের জন্য স্থাপন করা হয়েছে।

২০১৭ সালের হিসাবে, গদর ও এর আশেপাশে চীন দ্বারা অর্থায়িত মোট ৯ টি প্রকল্প রয়েছে।

সঠিক অনুচ্ছেদ শিরোনাম কোনটি?
titleA. গদর বন্দর চত্বর
titleB. গদর শহরে প্রকল্প
titleC. পাইপ লাইন
titleD. গদর বন্দর ও শহর প্রকল্প
উত্তর: titleB
তরুণ বয়সে তিনি কলকাতায় মহাজনের কাজ করতেন। ১৭৯৬ সালে রামমোহন অর্থোপার্জন শুরু করেন। ১৮০৩ থেকে ১৮১৪ সাল পর্যন্ত ব্রিটিশ ইস্ট ইন্ডিয়া কোম্পানির কর্মচারী ছিলেন। কলকাতায় প্রায়ই আসতেন এবং কোম্পানির নবাগত অসামরিক কর্মচারীদের সঙ্গে পরিচিত হয়ে তাদের নানা বিষয়ে সাহায্য করেন। এই সুযোগে ভালো করে ইংরেজি শিখে নেন। ব্রিটিশ ইস্ট ইন্ডিয়া কোম্পানির কাজে সিভিলিয়ান কর্মচারীদের মধ্যে জন ডিগবির সঙ্গে তার সর্বাধিক ঘনিষ্ঠতা হয়। কোম্পানির কাজে ডিগবির অধীনে তিনি দেওয়ানরূপে রংপুরে কাজ করেন ১৮০৩ থেকে ১৮১৪ সাল পর্যন্ত। এই সময়ের মধ্যে তিনি দু'বার ভুটান সীমান্তে যান কোম্পানির হয়ে দৌত্যকার্যে ডিগবির সাহচর্যে তার সমস্ত নতুন চিন্তা এই সময়ের মধ্যেই পরিপক্কতা লাভ করে। ১৮১৫ খ্রিষ্টাব্দ থেকে রামমোহন কলকাতার স্থায়ী বাসিন্দা হন, এখন থেকেই প্রকাশ্যে তার সংস্কার-প্রচেষ্টার শুরু।

তার প্রথম প্রকাশিত গ্রন্থ ফারসি ভাষায় লেখা (ভূমিকা অংশ আরবিতে) "তুহফাতুল মুহাহহিদিন"। বইটিতে একেশ্বরবাদের সমর্থন আছে। এরপর একেশ্বরবাদ (বা ব্রাহ্মবাদ) প্রতিষ্ঠা করার জন্য বেদান্ত-সূত্র ও তার সমর্থক উপনিষদগুলি বাংলার অনুবাদ করে প্রচার করতে থাকেন। ১৮১৫ থেকে ১৮১৯ খ্রিষ্টাব্দের মধ্যে প্রকাশিত হয় "বেদান্তগ্রন্থ", "বেদান্তসার", "কেনোপনিষদ", "ঈশোপনিষদ", "কঠোপনিষদ", "মাণ্ডূক্যোপনিষদ" ও "মুণ্ডকোপনিষদ"। রক্ষণশীল ব্যক্তিরা ক্রুদ্ধ হয়ে তার লেখার প্রতিবাদ দেখাতে লাগলেন। এই সব প্রতিবাদ কটূক্তিপূর্ণ এবং বিদ্বেষ ভাবাপন্ন। রামমোহনও প্রতিবাদের প্রতিবাদ করলেন যুক্তি দিয়ে ও ভদ্রভাষায়। প্রতিবাদ-কর্তারা অবিলম্বে থেমে গিয়েছিলেন। প্রতিবাদ-কর্তাদের মধ্যে প্রথম ও প্রধান ছিলেন মৃত্যুঞ্জয় বিদ্যালঙ্কার, এঁর গ্রন্থের নাম 'বেদান্তচন্দ্রিকা'। বেদান্তচন্দ্রিকা'র প্রতিবাদে রামমোহন "ভট্টাচার্যের সহিত বিচার" লিখে প্রতিবাদীদের মুখ বন্ধ করে দিয়েছিলেন। 'বেদান্ত গ্রন্থ' প্রকাশের সঙ্গে তিনি ব্রহ্মনিষ্ঠ একেশ্বর উপাসনার পথ দেখালেন আত্মীয় সভা প্রতিষ্ঠা করে। এই আত্মীয় সভাকেই পরে তিনি ব্রাহ্মসমাজ নাম ও রূপ দেন। সাহেবদের বাংলা শেখানোর জন্য তিনি বাংলা ও ইংরেজিতে ব্যাকরণ রচনা করেন। 

সঠিক অনুচ্ছেদ শিরোনাম কোনটি?
titleA. বিলেত ভ্রমণ
titleB. ব্রাহ্মসমাজ ও রামমোহন রায়
titleC. কর্ম-জীবন
titleD. শৈশব ও শিক্ষা
উত্তর: titleC
তিনি পি.এস.সি. সম্পন্ন করে পাকিস্তান সরকারের সিভিল সার্ভিস ক্যাডারে ম্যাজিস্ট্রেট হিসাবে যোগদান করেন। ১৯৬০ সালে পাবনা জেলা প্রশাসক হন। পরবর্তীকালে তিনি যোগাযোগ সচিব, শিক্ষা সচিবসহ গণপ্রজাতন্ত্রী বাংলাদেশ সরকারের সর্বোচ্চ চাকুরীরর পদ অলংকার করেন। তিনি দেশী ও অার্ন্তজাতিক পর্যায়ে বেশ কিছু সংগঠনেরর সাথে জড়িত ছিলেন। ১৯৮৯ সালে প্রতিরক্ষা সচিব পদ থেকে অবসর গ্রহণ করেন।

সঠিক অনুচ্ছেদ শিরোনাম কোনটি?
titleA. অবদান
titleB. শিক্ষাজীবন
titleC. পেশাগত জীবন
titleD. মৃত্যুবরণ
উত্তর: titleC
সেন্ট এডওয়ার্ডস স্কুলে পড়াকালীন ক্লার্ক দুটি মঞ্চনাটকে, এবং ড্রামা সেন্টার লন্ডনে পড়াকালীন ১০টি মঞ্চনাটকে অভিনয় করেন, এর মধ্যে রয়েছে ২০০৯ সালে কোম্পানি অব অ্যাঞ্জেলসের "সেন্স"। এছাড়া ২০০৯ সালে সামারিটান্সের একটি বিজ্ঞাপনচিত্রেও কাজ করেন। তার প্রথম চলচ্চিত্র হল লন্ডন বিশ্ববিদ্যালয়ের শিক্ষার্থীদের স্বল্পদৈর্ঘ্য চলচ্চিত্র "ড্রপ দ্য ডগ" (২০০৯)। তিনি প্রথম টেলিভিশনে অভিনয় করেন ব্রিটিশ সোপ অপেরা "ডক্টরস"-এর ২০০৯ সালের "এম্পটি নেস্ট" পর্বে সাস্কিয়া মেয়ার চরিত্রে। পরের বছর তিনি সাইফাই চ্যানেলের ২০১০ সালের টেলিভিশন চলচ্চিত্র "ট্রায়াসিক অ্যাটাক"-এ সাভান্নাহ চরিত্রে অভিনয় করেন। "স্ক্রিন ইন্টারন্যাশনাল" ম্যাগাজিন তাকে "যুক্তরাজ্যের আগামী দিনের তারকা" বলে উল্লেখ করে।

সঠিক অনুচ্ছেদ শিরোনাম কোনটি?
titleA. কর্মজীবন
titleB. পুরস্কার ও সম্মাননা
titleC. প্রারম্ভিক কর্মজীবন
titleD. ব্যক্তিগত জীবন
উত্তর: titleC
সরকারী হাসপাতাল রয়েছে মোট ৬ টি :

এই হাসপাতাল গুলো থেকে বিনামূল্যে প্রাথমিক চিকিৎসা সেবা, পরিবার পরিকল্পনা সেবা এবং আরও অন্যান্য সেবা দেয়া হয় ।

বিস্তারিত জানতে হাসপাতালের নামের উপর ক্লিক করুন ।

. ইউনিয়ন স্বাস্থ্য ও পরিবার কল্যাণ কেন্দ্র ।
. ইউনিয়ন সাব সেন্টার ।
. গোহাইলবাড়ী কমিউনিটি ক্লিনিক ।
. বগা-প্রতিমা কমিউনিটি ক্লিনিক ।
. বেতুয়া কমিউনিটি ক্লিনিক ।
. কালিয়ান কমিউনিটি ক্লিনিক ।

সঠিক অনুচ্ছেদ শিরোনাম কোনটি?
titleA. হাটবাজারের তালিকা
titleB. শিক্ষা
titleC. হাসপাতাল
titleD. অর্থনীতি
উত্তর: titleC
পোশাক, পরিচ্ছেদ এবং অভ্যাস গোষ্ঠী অনুসারে ভিন্ন হয়ে থাকে। লোইয়ুর লোভা লোকেরা হাটু পর্যন্ত লম্বা হাতা বিহীন কালো জ্যাকেট পরিধান করে এবং এর বোতামগুলো ভেড়ার পশম দিয়ে তৈরি হয়। তারা টুপির মতো হ্যালমেট পরিধান করে, যা ভাল্লুকের চামড়া বা বাঁশের দ্বারা তৈরি হয়। তাছাড়া তারা পুতি এবং বাঁশের দ্বারা তৈরি গহনা, দুল, নেকলেস পরিধান করে। লোভা নারীরা চিকন হাতার ব্লাউজ এবং ভেড়ার পশম দ্বারা তৈরি স্কার্ট পরিধান করে। উভয় লিঙ্গের লোক খালি পায়ে হাটে।

ইদু লোভার একটি উপজাতি হলো বেবেজিয়া মিয়মি। বেবেজিয়া মিশমি মহিলারা কাপড় বুনতে পারদর্শী ও তারা অসাধারণ ব্লাউজ বানিয়ে থাকে।

ইদু বাড়িগুলো প্রতিটি দম্পতির জন্য আলাদা হয়ে থাকে। অবিবাহিত ছেলে বা মেয়েরা আলাদা আলাদা ঘরে বাস করে। ঘরগুলোর কেন্দ্রে একটি আগুনের জায়গা থাকে।

সঠিক অনুচ্ছেদ শিরোনাম কোনটি?
titleA. ভাষা
titleB. সংস্কৃতি এবং ধর্ম
titleC. পোশাক এবং পরিচ্ছেদ
titleD. ইতিহাস
উত্তর: titleC
প্রথাগত বিশ্বাস অনুসারে, জৈনধর্মের মূল মতবাদ "পূর্ব" নামক শাস্ত্রে লিখিত ছিল। মোট চোদ্দোটি "পূর্ব" শাস্ত্রের অস্তিত্ব ছিল। জৈনদের বিশ্বাস, এই "পূর্ব" শাস্ত্রগুলির উৎস প্রথম তীর্থঙ্কর ঋষভনাথ। মহাবীরের মৃত্যুর দুই শতাব্দী পরে একটি দ্বাদশবর্ষব্যাপী দুর্ভিক্ষ দেখা দিয়েছিল। সেই সময় মগধের শাসক ছিলেন চন্দ্রগুপ্ত মৌর্য এবং জৈন সমাজের প্রধান ছিলেন ভদ্রবাহু। ভদ্রবাহু তাঁর অনুগামীদের নিয়ে দক্ষিণে কর্ণাটক অঞ্চলে চলে যান। স্থূলভদ্র নামে অপর এক জৈন প্রধান মগধে থেকে যান। এই সময় জৈন মতবাদ সম্পর্কে জ্ঞান হারিয়ে যাচ্ছিল। তখন পাটলীপুত্রে এক সভার আয়োজন করা হয় এবং সেই সভায় "অঙ্গ" নামে পরিচিত ১১টি শাস্ত্র রচনা করা হয়। স্থূলভদ্রের অনুগামীরা দ্বাদশ অঙ্গ "দিট্‌ঠিবায়" গ্রন্থে চোদ্দোটি "পূর্ব" শাস্ত্রের অবশিষ্টাংশ সংকলিত করেন। দিগম্বর সম্প্রদায় স্থূলভদ্র কর্তৃক সংকলিত জৈন আগমের প্রামাণিকতা অস্বীকার করে। তাঁদের বিশ্বাস ছিল, ইন্দ্রভূতি গৌতমের পর ২৩শ শিক্ষক ধরাসেনের সময় মাত্র একটি "অঙ্গ" শাস্ত্রের জ্ঞান ছিল। এটি ছিল মহাবীরের নির্বাণের ৬৮৩ বছর পরে। ধরাসেনের শিষ্য পুষ্পদন্ত ও ভূতবলীর সময়কালে তাও হারিয়ে যায়।

ধীরে ধীরে শ্বেতাম্বর সম্প্রদায়ের প্রামাণ্য শাস্ত্রগুলিও হারিয়ে যেতে শুরু করে। মহাবীরের নির্বাণের ৯৮০ থেকে ৯৯৩ বছর পরে গুজরাতের বল্লভীতে একটা সভা আয়োজন করা হয়। এই সভার নেতৃত্ব দেন দেবার্ধী ক্ষমাশ্রমণ। সেই সময় জানা যায় দ্বাদশ অঙ্গ "দিট্‌ঠিবায় " গ্রন্থটিও হারিয়ে গিয়েছে। অপর দুটি "অঙ্গ" রচিত হয়। এই হল জৈনধর্মের সম্প্রদায় বিভাজনের প্রথাগত কাহিনি। শ্বেতাম্বর সম্প্রদায়ের মতে, আটবার ‘নিহ্বান’ বা বিভাজন ঘটেছিল।

দিগম্বর প্রথা অনুসারে, গণধর চোদ্দোটি "পূর্ব" ও এগারোটি "অঙ্গ" জানতেন। মহাবীরের নির্বাণের প্রায় ৪৩৬ বছর পরে "পূর্ব" শাস্ত্রের জ্ঞান এবং ৬৮৩ বছর পরে "অঙ্গ" শাস্ত্রের জ্ঞান লুপ্ত হয়। যে গ্রন্থগুলি "অঙ্গ" শাস্ত্রের অন্তর্গত নয়, তাকে বলা হত "অঙ্গবাহ্য"। চোদ্দোটি "অঙ্গবাহ্য" ছিল। প্রথম চারটি "অঙ্গবাহ্য" শাস্ত্রের নাম "সাময়িক", "চতুর্বিমাশ্বিক", "বন্দন" ও "প্রতিক্রমণ"। এগুলি শ্বেতাম্বর সম্প্রদায়ের দ্বিতীয় "মূলসূত্র" গ্রন্থের কিছু অংশের অনুরূপ। শ্বেতাম্বর সম্প্রদায়ের "অঙ্গবাহ্য" শাস্ত্রগুলি হল "দশবৈকালিক", "উত্তরাধ্যয়ন" ও "কল্পব্যবহার"।

সঠিক অনুচ্ছেদ শিরোনাম কোনটি?
titleA. জৈন আগম
titleB. শৈবধর্ম
titleC. হিন্দুধর্ম
titleD. স্বাধীন ভারত
উত্তর: titleA
সাধারণভাবে, জন্মকালে পূর্বদিগন্তে যে রাশির যত অংশ উদয় হয় সেই রাশির তত অংশ জাতকের জন্মলগ্ন ধরা হয়ে থাকে। উদাহরণস্বরুপ, যদি জন্মকালে ধনুরাশি ৫ ডিগ্রি ২০ মিনিট উদয় হয়ে থাকে তবে জাতকের জন্মলগ্ন হবে ধনু। এই প্রকারে প্রতিদিনে জন্মসময়ের ভিত্তিতে মেষ, বৃষ, মিথুন ইত্যাদি ১২ প্রকারের লগ্ন হয়ে থাকে। জন্মলগ্নের ভিত্তিতে ১২ টি ভাবের আরম্ভ, মধ্য ও শেষ বিচার করা হয়ে থাকে। ভাগ্যফল গণনায় এই ভাবগুলিই মানুষের জীবনের গতি-প্রকৃতি নির্ধারণ করতে সাহায্য করে। 

সঠিক অনুচ্ছেদ শিরোনাম কোনটি?
titleA. প্রাচীন বিশ্ব
titleB. দুস্থানে থাকা গ্রহ
titleC. জন্মলগ্ন
titleD. গ্রীস এবং রোম
উত্তর: titleC
মেলবোর্ন ক্রিকেট গ্রাউন্ডে পাকিস্তানের বিপক্ষে উভয় ইনিংসে ১১০ রান দিলেও কোন উইকেট লাভে সক্ষম হননি তিনি। পরবর্তীতে তার পায়ে হাড় ভাঙ্গা ধরা পড়ে। এ ব্যথা নির্বাচকমণ্ডলী ও সতীর্থ খেলোয়াড়দের কাছে গোপন রাখেন।

১৯৭৪-৭৫ মৌসুমে অ্যাশেজ সিরিজের প্রথম টেস্টে খেলার জন্য মনোনীত হন। ইংরেজ খেলোয়াড়েরা কেবলমাত্র তার বোলিং ভঙ্গীমা অস্ট্রেলিয়া সফরে কুইন্সল্যান্ডের বিপক্ষে খেলার সময় উপভোগ করছিলেন। তিনি কেবলমাত্র তার অধিনায়ক গ্রেগ চ্যাপেলের নির্দেশনামাফিক বোলিং করছিলেন। টেস্ট শুরুর পূর্বেই তিনি টেলিভিশন সাক্ষাৎকারে মন্তব্য করে বিতর্ক সৃষ্টি করেন। তিনি বলেছিলেন যে, “আমি ব্যাটসম্যানদেরকে আউট করার চেয়ে আঘাত করাতেই উপভোগ করি বেশি। আমি পীচে রক্ত দেখতেই বেশি ভালবাসি।” দ্বিতীয় ইনিংসে ৬/৪৬ লাভ করে অস্ট্রেলিয়াকে জয় উপহার দেন। পার্থে তিনি বেশ কয়েকজন ব্যাটসম্যানকে আঘাত করেন। দ্বিতীয় ইনিংসে ৫/৯৩ পেয়ে অস্ট্রেলিয়াকে আরও একটি জয়লাভে সহায়তা করেন।

সঠিক অনুচ্ছেদ শিরোনাম কোনটি?
titleA. প্রথম-শ্রেণীর ক্রিকেট
titleB. খেলোয়াড়ী জীবন
titleC. খেলার ধরন
titleD. অবসর
উত্তর: titleB
২০০৯ এর জিম্বাবুয়ে সফরে মুশফিক বাংলাদেশের সহ-অধিনায়ক নির্বাচিত হন। তৎকালীন অধিনায়ক মাশরাফি বিন মর্তুজা আঘাতপ্রাপ্ত হওয়ায় সাকিব তার স্থলাভিষিক্ত হন এবং সহ-অধিনায়ক সাকিবের দায়িত্ব পান মুশফিক। ২০১০ এর ২১ জানুয়ারী ভারতের বিরুদ্ধে হোম সিরিজের প্রথম টেস্টের পঞ্চম দিনে মুশফিক তার ক্যারিয়ারের প্রথম টেস্ট সেঞ্চুরি করেন। মাত্র ১১২ বলে সেঞ্চুরি করে তিনি বাংলাদেশের দ্রুততম টেস্ট সেঞ্চুরির মালিক হন। ১১৩ রানের ব্যবধানে ভারত ম্যাচটি জিতে নেয়।

ঐ বছরের ৮ নভেম্বর ওয়ানডেতে মুশফিক তার সেরা ইনিংসটি খেলেন। জাতীয় ক্রিকেট লীগের একটি ম্যাচে তিনি রাজশাহীর হয়ে ১১৪ বলে করেন ১২০ রান। ডিসেম্বর, ২০১০ এ মুশফিকের জায়গায় তামিম ইকবাল সহ-অধিনায়কের দায়িত্ব পান।

সঠিক অনুচ্ছেদ শিরোনাম কোনটি?
titleA. রেকর্ড
titleB. কর্মজীবন
titleC. ব্যক্তিগত জীবন
titleD. সহ-অধিনায়কের দায়িত্ব
উত্তর: titleD
মেনচুখা/মেছুখা উপত্যকা মেম্বা এবং আদি জনজাতির মানুষের বাসস্থান। অন্যান্য স্থানীয় লোকের মধ্যে রয়েছে ট্যাগিন উপজাতিরা। মেছুকা আসনের বর্তমান বিধায়কের (অক্টোবর ২০১৬) নাম পাসাং দোর্জি সোনা।

উপত্যকায় প্রচলিত ধর্মগুলির মধ্যে রয়েছে - তিব্বতী বৌদ্ধধর্ম, ডোনি-পোলো ধর্ম এবং খ্রিস্ট ধর্ম। মেছুখা ধর্মীয় এবং ঐতিহাসিক তাৎপর্যের জন্য পরিচিত। মহাযান বৌদ্ধ সম্প্রদায়ের ৪০০ বছরের পুরানো সামটেন ইওংচা মঠটি বহু শ্রদ্ধেয় তাওয়াং মঠের সমসাময়িক।

মেছুকা উপত্যকায় এখনও শাঙ্গলা ভাষায় কথা বলা হয় এমন প্রমাণ পাওয়া যায়নি। পরিবর্তে, লোকেরা মেম্বাতে কথা বলে, যা একটি বোদিশ ভাষা যা বিভিন্ন বোদিক জাতের (ডওয়াগস-পো, কোং-পো, ব্র্যাং-গসুম মেটশো -খোর), পূর্ব বোদিশ তাওয়াং মনপা, সাংভালা এবং কিছু তানি লোণের মিশ্রণ দ্বারা গঠিত। কিছু মেম্বা মানুষ এখনও তাওয়াং মংপাতে কথা বলে।

সঠিক অনুচ্ছেদ শিরোনাম কোনটি?
titleA. ব্যুৎপত্তি
titleB. অবস্থান
titleC. ইতিহাস
titleD. জনসংখ্যার উপাত্ত
উত্তর: titleD
১৯৫৮ ও ১৯৫৯ সালে ল্যাঙ্কাশায়ার লীগে বার্নলির পক্ষে খেলেন। তন্মধ্যে, ১৯৫৯ সালে অপরাজিত ৩০৬ রান তুলে লীগের রেকর্ড গড়েন।

মাত্র ২৬ বছর বয়সে ইংল্যান্ডের স্টাফোর্ডশায়ার এলাকার স্টোক-অন-ট্রেন্টে ৯ সেপ্টেম্বর, ১৯৫৯ তারিখে কোলি স্মিথের দেহাবসান ঘটে। ১৯৫৯ সালে গাড়ি দূর্ঘটনার কবলে পড়েন তিনি।

৭ সেপ্টেম্বর ভোর ৪:৪৫ ঘটিকায় দূর্ঘটনাটি ঘটে। এ সময় ওয়েস্ট ইন্ডিজের দলীয় সঙ্গী গ্যারি সোবার্স ও টম ডিউডনি সাথে ছিলেন। দাতব্য খেলায় অংশ নিতে তারা ভ্রমণ করছিলেন। ঐ সময় সোবার্স চালকের আসনে ছিলেন। তবে, যানজটের কারণে খেলাটি বেশ দেরীতে শুরু হয়। অ্যান্ড্রু সন্ডার্স নামীয় এক গাড়ী চালক ১০ টনের গাড়ীতে গবাদীপশু নিয়ে যাচ্ছিলেন। স্টাফোর্ডশায়ারের স্টোনের কাছাকাছি এ৩৪ এলাকায় এ দূর্ঘটনাটি সংঘটিত হয়।

এ সময় স্মিথ পিছনে ঘুমোচ্ছিলেন ও সামনে ছিটকে পড়েন। শুরুতে তার আঘাত তেমন গুরুতর ছিল না যা সোবার্সকে তিনি বলেছিলেন। ডিউডনি মন্তব্য করেন যে, আমাকে নিয়ে দুশ্চিন্তা করো না। কিন্তু তার মেরুদণ্ডে গুরুতরভাবে আঘাতপ্রাপ্ত হয় ও এক পর্যায়ে অজ্ঞান হয়ে পড়েন। তিনদিন পর তার মৃত্যু ঘটে। তার দেহ জ্যামাইকায় নিয়ে যাওয়া হলে ৬০০০০ লোকের সমাগমে শবযাত্রা হয়। জ্যামাইকার মে পেন সমাধিক্ষেত্রের ফলকে খোদাই করা আছে: দক্ষ ক্রিকেটার, নিঃস্বার্থ বন্ধু, সমৃদ্ধময় বীর, বিশ্বস্ত সেবক, সাহসী যোদ্ধারূপে।

তবে, সোবার্স ও ডিউডনি তেমন মারাত্মকভাবে আহত হননি। ঘটনার পর সোবার্সকে পুলিশী জেরার মুখোমুখি হতে হয়। ১১ নভেম্বর তারিখে স্টোনের ম্যাজিস্ট্রেটের আদালতে সোবার্সকে দায়িত্বজ্ঞানহীন অবস্থায় গাড়ী চালনার অভিযোগ আনা হয়। সোবার্স বন্ধনী ব্যবহার করেননি ও বিপরীত দিক থেকে আসা ট্রাক চালকের গাড়ীর মুখোমুখি হন। সোবার্সকে ১০ পাউন্ড জরিমানা প্রদান করা হয় ও ১৬.১৭ পাউন্ড ক্ষতিপূরণ গুণতে হয়। এছাড়াও, এক মাসের জন্য তার লাইসেন্স স্থগিত করা হয়। তবে, সোবার্স নিজেকে দোষী হিসেবে মনে করেননি। তিনি দাবী করেন যে, গাড়ীর বাতিতে বিভ্রান্তির কবলে পড়েছিলেন।

সঠিক অনুচ্ছেদ শিরোনাম কোনটি?
titleA. দেহাবসান
titleB. প্রারম্ভিক জীবন
titleC. টেস্ট ক্রিকেট
titleD. মূল্যায়ন
উত্তর: titleA
বেগম তফাজ্জল হোসেন মানিক মিয়া মহিলা কলেজে উচ্চ মাধ্যমিক ও স্নাতক (পাশ) শ্রেনী পাঠদান করা হয়। উচ্চ মাধ্যমিক ও ডিগ্রী শ্রেণীতে বিজ্ঞান, মানবিক ও ব্যবসায় শিক্ষা - তিনটি শাখায় শিক্ষার্জনের সুযোগ রয়েছে। উচ্চ মাধ্যমিক শ্রেনীতে ২২ টি বিষয়ে পাঠদান করা হয় এবং স্নাতক (সম্মান) শ্রেনীতে ১২ টি বিষয়ে শিক্ষাদান করা হয়।

সঠিক অনুচ্ছেদ শিরোনাম কোনটি?
titleA. উচ্চ মাধ্যমিক
titleB. স্নাতক (পাশ) শ্রেণীতে পঠিত বিষয়/বিভাগ সমূহ
titleC. ইতিহাস
titleD. পাঠ্যক্রম
উত্তর: titleD
"জেলাটির উত্তরে ঝাড়খণ্ড রাজ্যের গিরিডি জেলা"৷ "জেলাটির উত্তর পূর্বে(ঈশান) ঝাড়খণ্ড রাজ্যের ধানবাদ জেলা"৷ "জেলাটির পূর্বে পশ্চিমবঙ্গ রাজ্যের পুরুলিয়া জেলা"৷ "জেলাটির দক্ষিণ পূর্বে(অগ্নি) পশ্চিমবঙ্গ রাজ্যের পুরুলিয়া জেলা"৷ "জেলাটির দক্ষিণে ঝাড়খণ্ড রাজ্যের রামগড় জেলা ও পশ্চিমবঙ্গ রাজ্যের পুরুলিয়া জেলা"৷ "জেলাটির দক্ষিণ পশ্চিমে(নৈঋত) ঝাড়খণ্ড রাজ্যের রামগড় জেলা"৷ "জেলাটির পশ্চিমে ঝাড়খণ্ড রাজ্যের রামগড় জেলা"৷ "জেলাটির উত্তর পশ্চিমে(বায়ু) ঝাড়খণ্ড রাজ্যের হাজারিবাগ জেলা"৷

জেলাটির আয়তন ২৮৮৩ বর্গ কিমি৷
রাজ্যের জেলায়তনভিত্তিক ক্রমাঙ্ক ২৪ টি জেলার মধ্যে তম৷
জেলার আয়তনের অনুপাত ঝাড়খণ্ড রাজ্যের ৩.৬২%৷

সঠিক অনুচ্ছেদ শিরোনাম কোনটি?
titleA. ভাষা
titleB. নামকরণ
titleC. অবস্থান
titleD. জনসংখ্যার উপাত্ত
উত্তর: titleC